CELEX: 62020TN0008
Language: sk
Date: 2020-01-08 00:00:00
Title: Vec T-8/20: Žaloba podaná 8. januára 2020 – Česká republika/Komisia

9.3.2020   
            
            
               SK
            
            
               Úradný vestník Európskej únie
            
            
               C 77/56
            
         
      Žaloba podaná 8. januára 2020 – Česká republika/Komisia
      (Vec T-8/20)
      (2020/C 77/77)
      Jazyk konania: čeština
      
         Účastníci konania
      
      
         Žalobkyňa: Česká republika (v zastúpení: M. Smolek, J. Pavliš, J. Očková a J. Vláčil, splnomocnení zástupcovia)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie rozhodnutie Komisie (EÚ) 2019/1835 z 30. októbra 2019 v rozsahu, v akom z financovania Európskou úniou vylučuje výdavky vynaložené Českou republikou v rámci Európskeho poľnohospodárskeho fondu pre rozvoj vidieka (EPFRV) v rámci opatrenia M14 pre rozpočtové roky 2017, 2018 a 2019 v celkovej výške 35 109,02 eura, a uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tento žalobný dôvod:
      
                  —
               
               
                  Žalobný dôvod založený na porušení článku 52 ods. 1 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky. Komisia založila finančnú opravu na údajnom porušení jediného ustanovenia práva Únie, a to článku 25 vykonávacieho nariadenia Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (ďalej len „nariadenie č. 809/2014“). K porušeniu tohto ustanovenia však nedošlo. Komisia sa totiž nesprávne domnieva, že začatie kontrolnej návštevy v prvom podniku prijímateľa predstavuje implicitné oznámenie neskorších kontrol, a tomuto implicitnému oznámeniu prikladá rovnaké dôsledky, ako keby išlo o skutočné oznámenie kontroly v zmysle článku 25 nariadenia č. 809/2014.